સાયન્સ લવર્સ પ્રિયાંગ પણ પ્રિયાની આ મનભાવન હરકતથી મનોમન ખુશ થાય છે. એ હરખની હેલીમાં પ્રિયાના હૂંફાળા હાથને સ્પર્શતાં પરિણયનો પ્રસ્તાવ મૂકે છે. અણધારી આવી પડેલી મેરેજ પ્રપોઝલથી પ્રિયા મીઠી મૂંઝવણ અનુભવે છે. તેને પ્રિયાંગની પ્રપોઝલ હજુ પણ ચંદ્ર પર પગ મૂકવા જેટલી અશક્ય અને સ્વપ્નવત્ લાગે છે. પહેલાં તો તેને એવું લાગે છે કે પ્રિયાંગ મજાકિયો હોવાથી તેની સાથે મજાક કરી રહ્યો છે, પણ ના એ મજાક નથી કરતો એવું જાણ્યા પછી પ્રિયા ખુશીથી ઝૂમી ઊઠે છે.